Павлодар МХЗ-ның бас директоры қамалды
"Павлодар МХЗ-ның бас директоры қамалды" | "https://abai.kz/post/146972"
TITLE: Павлодар МХЗ-ның бас директоры қамалды
URL: https://abai.kz/post/146972
META: "Павлодар МХЗ-ның бас директоры қамалды" | "https://abai.kz/post/146972"
DATE: 10.02.2022
AUTHOR(s): Abai.kz
TOTAL WORDS: 101
TEXT: Қаржы мониторингі агенттігі Павлодар мұнай-химия зауытының бас директоры Оспанбек Әлсейітовтің ұсталғаны туралы ақпаратты растады. "Павлодар облысы бойынша ҚМА аумақтық департаменті "Павлодар мұнай-химия зауыты" ЖШС бас директоры Әлсейітовке және басқа да тұлғаларға қатысты Қылмыстық кодекстің 189-бабы 4-бөлігі 2-тармағы бойынша "ПМХЗ" ЖШС-нің дизель отынын өндіру процесін құрамдастыру жөніндегі функцияларын аутсорсингке заңсыз иеліктен шығару дерегі бойынша соталды тергеу жүргізіліп жатыр", - делінген хабарламада. Ведомство мәліметінше, "ПМХЗ" ЖШС-нің директоры Әлсейітовке қатысты Павлодар қаласының мамандандырылған тергеу соты 2 ай мерзімге "қамау" түріндегі бұлтартпау шарасын санкциялаған. Факт бойынша соталды тергеу амалдары жүргізіліп жатыр. Қылмыстық-процестік кодекстің 201-бабына сәйкес тергеу мүддесіне сәйкес өзге де мәлімет жария етуге жатпайды. Abai.kz
